b'\n_START_ARTICLE_\nRomualdas Kulikauskas\n_START_PARAGRAPH_\nRomualdas Kulikauskas (1935 m. baland\xc5\xbeio 5 d. Kaune \xe2\x80\x93 2011 m. baland\xc5\xbeio 15 d. Vilniuje) \xe2\x80\x93 Lietuvos violon\xc4\x8delininkas, pedagogas.\n_START_SECTION_\nBiografija\n_START_PARAGRAPH_\n1959 m. baig\xc4\x97 Maskvos konservatorij\xc4\x85. 1959\xe2\x80\x931962 m. d\xc4\x97st\xc4\x97 Kauno J. Naujalio meno mokykloje, grie\xc5\xbe\xc4\x97 Kauno muzikinio teatro orkestre, 1962 m. \xe2\x80\x93 Lietuvos kameriniame orkestre. 1962\xe2\x80\x932000 m. d\xc4\x97st\xc4\x97 Lietuvos konservatorijoje (nuo 1992 m. Lietuvos muzikos akademija), 1971\xe2\x80\x931997 m. Kamerinio ansamblio katedros ved\xc4\x97jas, 1997\xe2\x80\x932000 m. Kauno fakulteto Stygini\xc5\xb3 instrument\xc5\xb3 katedros ved\xc4\x97jas, nuo 1991 m. profesorius._NEWLINE_1962\xe2\x80\x931990 m. grie\xc5\xbe\xc4\x97 Lietuvos kvartete (1964 m. Tarptautinio stygini\xc5\xb3 kvartet\xc5\xb3 konkurso Lje\xc5\xbee II premija, 1965 m. LTSR valstybin\xc4\x97 premija, su kitais), su juo koncertavo daugelyje \xc5\xa1ali\xc5\xb3, tarp j\xc5\xb3 \xe2\x80\x93 JAV, Kanadoje, Kuboje, Libane, dalyvavo tarptautiniuose muzikos festivaliuose. Suredagavo lietuvi\xc5\xb3 kompozitori\xc5\xb3 k\xc5\xabrini\xc5\xb3 violon\xc4\x8delei solo, stygini\xc5\xb3 kvartetui._NEWLINE_Tarp mokini\xc5\xb3 \xe2\x80\x93 Augustinas Vasiliauskas.'